b'\n_START_ARTICLE_\nThe Batman\n_START_PARAGRAPH_\nThe Batman  \xc3\xa9s una s\xc3\xa8rie de 15 cap\xc3\xadtols de Lambert Hillyer, estrenada el 1943, produ\xc3\xafda per Columbia Pictures, que \xc3\xa9s una adaptaci\xc3\xb3 del c\xc3\xb2mic hom\xc3\xb2nim Batman._NEWLINE_Lewis Wilson hi fa el paper de Batman i Douglas Croft el de Robin. J. Carrol Naish fa de dolent, un personatge in\xc3\xa8dit anomenat doctor Daka. S\'hi troba tamb\xc3\xa9 Shirley Patterson en el paper de Linda Page i William Austin en el paper d\'Alfred Pennyworth._NEWLINE_Aquesta pel\xc2\xb7l\xc3\xadcula \xc3\xa9s la primera adaptaci\xc3\xb3 audiovisual de Batman. Hi surt per primera vegada "The Bat\'s Cave", esdevingut m\xc3\xa9s tard la "Batcave" en el c\xc3\xb2mics, amb la seva entrada dissimulada darrere un rellotge. Alfred Pennyworth feia panxa i anava afaitat en el c\xc3\xb2mics en aquell temps, i el serial el mostra prim i mostatxut. L\'Alfred del c\xc3\xb2mic va canviar d\'aspecte per assemblar-se a la seva versi\xc3\xb3 del serial.\n_START_SECTION_\nArgument\n_START_PARAGRAPH_\nBatman i Robin s\xe2\x80\x99enfronten al doctor Daka, un espia japon\xc3\xa8s que ha inventat una m\xc3\xa0quina que controla els esperits.\n_START_SECTION_\nContext\n_START_PARAGRAPH_\nLa pel\xc2\xb7l\xc3\xadcula va ser rodada durant la Segona Guerra Mundial, i com era normal veure en nombroses obres populars americanes de ficci\xc3\xb3, es troben elements racistes cap als japonesos (el dolent \xc3\xa9s un espia japon\xc3\xa8s, i Robin l\'insulta en una escena dient-li que \xc3\xa9s "tan groc com la [seva] pell" ). La pel\xc2\xb7l\xc3\xadcula tenia tamb\xc3\xa9 un pressupost molt limitat, corrent en nombrosos serials de Columbia. Fins i tot sota la identitat de Batman i Robin, Bruce Wayne i Dick Grayson se servien sempre del mateix Cadillac condu\xc3\xafda per Alfred, el Batmobile \xc3\xa9s absent de la hist\xc3\xb2ria._NEWLINE_Quan va ser venut en format VHS cap a finals dels anys 1980, va ser molt modificat per tal de fer perdre els continguts considerats racistes. Contr\xc3\xa0riament a una creen\xc3\xa7a popular, no era degut al fet que la Columbia havia estat comprada per la Sony (empresa japonesa), ja que aquesta versi\xc3\xb3 modificada va ser venuda per un distribu\xc3\xafdor independent, Goodtimes Home Video. _NEWLINE_Tanmateix, la cadena privada American Movie Classics ha passat el serial i la seva continuaci\xc3\xb3 sense talls ni censura, al comen\xc3\xa7ament dels anys 1990._NEWLINE_Sony va treure el serial en DVD l\'octubre de 2005. Aquest DVD \xc3\xa9s una versi\xc3\xb3 no modificada, a excepci\xc3\xb3 del segon cap\xc3\xadtol, que li falta la seva seq\xc3\xbc\xc3\xa8ncia "Cap\xc3\xadtol seg\xc3\xbcent".'